**43. sz. előterjesztés**

**Egyszerű szótöbbség**

**Előterjesztés Fácánkert Község Önkormányzata Képviselő-testületének 2020. július 14-i ülése XVI. napirendi pontjához:**

**Tájékoztatás a szociális étkezés térítési díjáról**

**Előadó:** Ezerné dr. Huber Éva jegyző

**Tisztelt Képviselő-testület!**

A személyes gondoskodást nyújtó szociális ellátások térítési díjáról szóló 29/1993. (II. 17.) Korm. rendelet (Tr) 2. § (1) bekezdése szerint a fenntartó a személyes gondoskodás körébe tartozó szociális ellátásért térítési díjat (a továbbiakban: intézményi térítési díj) állapít meg, amelyet az Szt.-ben, a Tr-ben, a helyi önkormányzatok rendeletében, valamint az Szt. 94/C. §-a, 94/B §-a vagy 94/D. §-a szerinti megállapodásban (a továbbiakban együtt: megállapodás) foglaltak szerint kell megfizetni.

Az Szt. 115. §-ának (9) bekezdése szerinti személyes gondoskodás körébe tartozó szociális ellátások térítési díja (a továbbiakban: intézményi térítési díj) a szolgáltatási önköltség és a központi költségvetésről szóló törvényben biztosított támogatás egy főre jutó összegének a különbözete. A térítési díjszámítást akkor is dokumentálni kell, ha az ellátáshoz nyújtott saját hozzájárulás révén a fenntartó alacsonyabb intézményi térítési díjat alkalmaz.

Fácánkertben a Fény Kft. biztosítja az étkeztetést. Ebbe bele tartozik a szociális étkeztetés, valamint az óvodai étkeztetés is.

A szolgáltatóval kötött közétkeztetési szerződés tartalmazza, hogy a szolgáltatásért fizetendő összeg évente felülvizsgálatra kerül, és a szolgáltató évente egyszer élhet az áremelési jogával.

A Tr. 3. § (1) bekezdés a) pontja szerint az intézményi térítési díjat és a személyi térítési díjat étkeztetés esetén ellátási napra vetítve kell meghatározni.

A Tr. szerint, ha az önkormányzat rendelete, illetve a megállapodás eltérően nem rendelkezik, a személyi térítési díjat az étkeztetés esetén havonta utólag kell megfizetni.

A Tr. 9. § (4) bekezdése szerint az étkeztetés intézményi térítési díja aszerint differenciált, hogy az ételt a helyszínen fogyasztják el vagy az igénybevétel helyére szállítják. A kiosztó helyen, illetve a lakáson történő étkeztetés térítési díja a kiszállítás költségét is tartalmazza. Ha az étel lakásra történő kiszállítása közös háztartásban élő személyek részére történik, a kiszállításért fizetendő személyi térítési díjat csak egy személyre lehet megállapítani.

Magyarország 2020. évi központ költségvetéséről szóló 2019. évi LXXI. törvény alapján a szociális étkezés állami támogatása 65.360,- Ft/fő/év, mely az előző évekhez képest 10.000 Ft/fő/év emelkedett.

Az 65.360,- Ft-os állami támogatást figyelembe véve az egy napra jutó állami támogatás összege 260,- Ft.

2019. évben 9 főre igényeltük az állami támogatást, mely az év végi elszámolás alapján 10 re módosult. Összes 2019. évi adagszám: 2404

A szolgáltató FÉNY Kft. 2020. májusától élt az évi egyszeri áremelési jogával, az alábbiak szerint.

Fény Kft. részére fizetendő:

 2019-ben 2020-ban

norma költség 299 316,60

rezsi költség 244,30 259,-

Áfa 146,70 155,40

összesen: 690,- 731,-

A szolgáltató felé fizetendő nettó díj 55 %-a normaköltség és 45 %-a rezsiköltség.

Ennek alapján az intézményi térítési díj az alábbiak szerint alakul.

731,- Ft – 260 Ft állami normatíva = 471,- Ft

Így 2020. évben a fizetendő, kiszállítás nélküli intézményi térítési díj 470,- Ft, így az étkezést igénybe vevőknek a térítési díj nem változik a 2019. évihez képest. Fácánkert község önkormányzata nem alanya az általános forgalmi adónak, így a térítési díjat Áfa nem terhei.

A szállítási díj költsége a megemelkedett garantált bérminimum, valamint az ágazati pótlék és a szociális hozzájárulási adó havi összegének 1 adagra vetített költsége 120 Ft adag.

Az önkormányzat úgy határozott, hogy Fácánkert község területén nem számít fel szállítási költséget a szociális étkeztetést igénybe vevők részére, ennek a költségét átvállalja az ügyfelektől

 Kérem a Tisztelt Képviselő-testületet, hogy tárgyalja meg az előterjesztést!

**Határozati javaslat:**

**Fácánkert Község Önkormányzata Képviselő-testületének /2020. (VII.14.) önkormányzati határozata a szociális étkezés térítési díjáról szóló tájékoztatóról:**

Fácánkert Község Önkormányzatának Képviselő-testülete a szociális étkezés térítési díjáról szóló tájékoztatót tudomásul veszi.

**Fácánkert, 2020. július 10.**

 **Ezerné dr. Huber Éva**

 **jegyző**

**Az előterjesztést készítette:** Kellerné Martini Éva gazdálkodási ügyintéző

**A napirendhez meghívottak köre:** -